ક્રમશઃ ગિરીશ રુટિન લાઇફમાં આવવા લાગ્યો.તેના કોચ-ગુરુ તેને હિંમત બંધાવતાં અને તેના સ્વપ્નભણી તેને દોરતાં રહેતાં હતાં.કીમોથેરેપીની સોય તેના હાથમાં ખૂંપેલી રહેતી હતી, ત્યાં સુધી ગિરીશ વેઇટ ટ્રેઇનિંગમાં ન જોડાઇ શખ્યો. આ સોય હટી તે પછી ગિરીશને રોકનાર પરિબળ જાણે કશું ન હતું. નિર્ધારિત લક્ષ્ય સાથે કામે લાગી ગયેલો ગિરીશ દેવું ચૂકવી દેતાં જ ફરીથી પોતાની સ્પોર્ટસ કેરિઅરની પ્રેક્ટિસ તરફ બમણાં વેગથી મંડી પડ્યો. કેન્સર જેવા મહારોગને માત આપીને રિંગમાં ઉતરીને વિજય મેળવવાનો હતો. અને તેણે તે કરી બતાવ્યું. તાજેતરમાં ગિરીશ નવી દિલ્હીમાં રમાયેલી નેશનલ ફેડરેશન કપ 2017-18માં લાઇટ હેવીવેઇટ-81 કિલો વર્ગમાં ગોલ્ડ મેડલ જીત્યો. નેશનલ ચેમ્પિયનશિપમાં આ તેનો નવમો ગોલ્ડમેડલ હતો. આ જીતે તેને પ્રસિદ્ધિના મંચ પર પણ મૂક્યો છે.